Na podlagi tretjega odstavka 149. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZmetD, 66/06 – odl. US, 33/07 – ZPNačrt, 57/08 – ZFO-1A, 70/08 in 108/09), 59. člena Zakona o gospodarskih javnih službah (Uradni list RS, št. 32/93, 30/98 – ZZLPPO in 127/06 – ZJZP), 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/2012, 109/2012), Uredbe komisije (EU) št. 360/2012 z dne 25. aprila 2012 o uporabi členov 107 in 108 Pogodbe o delovanju Evropske unije pri pomoči de minimis za podjetja, ki opravljajo storitve splošnega gospodarskega pomena (Ur. l. EU L 114) ter 14. člena Statuta Občine Lovrenc na Pohorju (Uradno glasilo slovenskih občin, št. 13/2011, 17/2014) je Občinski svet Občine Lovrenc na Pohorju na 1. izredni seji, dne 20.12.2018 sprejel

**S K L E P**

**O DOLOČITVI VIŠINE SUBVENCIONIRANJA CENE IZVAJANJA STORITEV OBVEZNE LOKALNE GOSPODARSKE JAVNE SLUŽBE OSKRBA S PITNO VODO TER PRIPADAJOČE OMREŽNINE ZA UPORABO JAVNIH INFRASTRUKTURNIH OBJEKTOV IN NAPRAV V OBČINI LOVRENC NA POHORJU ZA LETO 2019**

I.

Občina Lovrenc na Pohorju bo storitve obvezne lokalne gospodarske javne službe OSKRBA S PITNO VODO ter pripadajoče OMREŽNINE za uporabo javnih infrastrukturnih objektov in naprav v Občini Lovrenc na Pohorju v letu 2019, subvencionirala v naslednji višini:

1. **Subvencioniranje cene izvajanja storitev – oskrba s pitno vodo**

|  |  |  |  |  |  |
| --- | --- | --- | --- | --- | --- |
| Subvencija cene izvajanje storitev oskrba s pitno vodo | % | Znesek subvencije v EUR brez DDV/m3 | Znesek subvencije v EUR z DDV/m3 | Predvidena količina storitve v m3 | Subvencija cene storitve v EUR z DDV za leto 2019 |
|   | **40,00** | **0,2563** | **0,2807** | **97.000,00** | **27.227,90** |

**b) Subvencioniranje cene omrežnine – oskrba s pitno vodo**

|  |  |  |  |  |  |
| --- | --- | --- | --- | --- | --- |
| **Omrežnina – oskrba s pitno vodo** | **%** | **Znesek subvencije brez DDV/mes.** | **Znesek subvencije z DDV** | **ŠT.****PRIKLJUČKOV** | **SUBVENCIJA/LETO 2019 v****EUR** |
| **DIMENZIJA PRIKLJUČKA** | **FAKTOR OMREŽNINE** |  | **z DDV** |
| Priključek DN ≤ 20 | 1,00 | 83,41 | 5,2431 | 5,7412 | 758 | 52.221,96 |
| Priključek <20 DN < 40 | 3,00 | 91,59 | 17,2731 | 18,9140 | 60 | 13.618,08 |
| Priključek 40 ≤ DN < 50 | 10,00 | 85,40 | 53,6823 | 58,7821 | 7 | 4.937,70 |
| Priključek 50 ≤ DN < 65 | 15,00 | 87,61 | 82,6098 | 90,4577 | 2 | 2.171,00 |
| Priključek 65 ≤ DN < 80 | 30,00 | 93,80 | 176,9038 | 193,7096 | 0 | 0,00 |
| Priključek 80 ≤ DN < 100 | 50,00 | 95,49 | 300,1254 | 328,6373 | 0 | 0,00 |
| Priključek 100 ≤ DN < 150 | 100,00 | 77,81 | 489,1167 | 535,5828 | 0 | 0,00 |
| Priključek DN ≤ 150 | 200,00 | 77,81 | 978,2434 | 1.071,1765 | 0 | 0,00 |
|  |  |  |  |  |  | **72.948,74** |

II.

Čas veljavnosti tega sklepa je od **01.01.2019 do 31.12.2019**.

III.

Občina Lovrenc na Pohorju bo subvencionirala ceno storitve obvezne lokalne gospodarske javne službe OSKRBA S PITNO VODO ter pripadajoče OMREŽNINE za uporabo javnih infrastrukturnih objektov in naprav v Občini Lovrenc na Pohorju za leto 2019, le za gospodinjstva oziroma druge uporabnike storitev oskrbe s pitno vodo, ki ne opravljajo pridobitne dejavnosti.

IV.

Sredstva subvencije se zagotovijo v proračunu Občine Lovrenc na Pohorju.

V.

Sredstva subvencije se mesečno nakazujejo iz proračuna Občine Lovrenc na Pohorju, Režijskemu obratu Občine Lovrenc na Pohorju, Spodnji trg 8, 2344 Lovrenc na Pohorju, kot izvajalcu obvezne lokalne gospodarske javne službe oskrbe s pitno vodo na območju Občine Lovrenc na Pohorju, na podlagi mesečnega zahtevka Režijskega obrata Občine Lovrenc na Pohorju za znesek subvencije in odredbe Župana.

VI.

Ta sklep prične veljati naslednji dan po objavi v Uradnem glasilu slovenskih občin, uporablja pa se od **01. 01. 2019** naprej.

Z dnem uveljavitve tega sklepa preneha veljati sklep 0075-0013/2018 z dne 01.05.2018.

Številka:

V Lovrenc na Pohorju, dne:

**Občina Lovrenc na Pohorju**

**Župan**

**Marko RAKOVNIK, prof.**

**O b r a z l o ž i t e v:**

Uredba o metodologiji za oblikovanje cen storitev obveznih občinskih gospodarskih javnih služb varstva okolja – MEDO (Uradni list RS, št. 87/2012, 109/2012) omogoča lokalnim skupnostim, da subvencionirajo ceno storitve javne službe za gospodinjstva oziroma za tiste uporabnike, ki ne opravljajo pridobitne dejavnosti. Po 10. točki 2. člena Uredbe MEDO je potrjena cena sestavljena iz omrežnine ali cene javne infrastrukture ter cene, ki se nanaša na opravljanje storitev javne službe in jo potrdi pristojni organ občine. Po 11. točki tega istega člena je zaračunana cena storitve javne službe potrjena cena, zmanjšana za morebitno subvencijo in jo plača uporabnik.

3. člen Uredbe glede obračuna najemnine za javno infrastrukturo določa, da občina za opravljanje javne službe izvajalcem obračunava najemnino za vso javno infrastrukturo, ki je potrebna za opravljanje posamezne javne službe in jo ima občina v lasti ali finančnem najemu, najmanj v višini obračunane amortizacije za vso javno infrastrukturo, ki je potrebna za opravljanje posamezne javne službe. Če se ob potrditvi cene pristojni občinski organ odloči, da potrjena cena storitve javne službe ne pokriva celotne najemnine iz prejšnjega odstavka, mora za razliko občina oblikovati subvencijo iz proračuna občine. Občina lahko prizna subvencijo iz prejšnjega odstavka v izračunu cen storitev javnih služb za uporabnike, ki so gospodinjstva ali izvajalci nepridobitnih dejavnosti. 5. člen Uredbe nadalje določa, da občina določi potrjeno ceno posamezne javne službe in morebitno subvencijo, izvajalec pa oblikuje in na svojih spletnih straneh ter na krajevno običajen način objavi cenik s potrjeno ceno, znižano za morebitno subvencijo.